section_heading: Pohod na Ugarsku 1849.
paragraph_text: Tijekom ljetnog pohoda u Ugarskoj 1849. godine pridružen je kao načelnik stožera i vodič ruskom korpusu feldmarschalleutnant-a Antona von Puchnera u Transilvaniji, gdje je 4. ožujka sudjelovao u akcijama kod Mediascha, 19. ožujka kod Zeidena i 21. ožujka kod Temišvarskog prijevoja. Potom je premješten za načelnika stožera u "I. korpusu austrijske carske vojske" General der Kavallerie (general konjaništva) grofa Franza Schlicka. Dao je doprinos u sukobu kod Tiszaalpára 29. srpnja, u napadu na Makovo 4. kolovoza i na Arad 10. kolovoza. U međuvremenu je 31. srpnja 1849. godine promaknut u čin oberstleutnant-a u glavnom stožeru.